b'\n_START_ARTICLE_\nSkap\n_START_PARAGRAPH_\nSkap er normalt et m\xc3\xb8bel som man kan lukke med d\xc3\xb8rer. _NEWLINE_Form\xc3\xa5let med skap er \xc3\xa5 oppbevare gjenstander eller installasjoner, og beskytte disse ved \xc3\xa5 lukke dem inne. Mindre oppbevaringsrom kalles ogs\xc3\xa5 for skap, og skap kan ogs\xc3\xa5 v\xc3\xa6re innebygget i vegger. Skap kan ha hyller eller skuffer, eller stang for opphenging av kl\xc3\xa6r.\n_START_SECTION_\nGarderobeskap\n_START_PARAGRAPH_\nGarderobeskap er et skap som_NEWLINE_er laget som et m\xc3\xb8bel som oppbevarer kl\xc3\xa6r og andre gjenstander som har med utkledning \xc3\xa5 gj\xc3\xb8re._NEWLINE_Sikringsskap_NEWLINE_Et sikringsskap er et skap i en bygning som inneholder byggets sikringer. I moderne sikringsskap har man normalt hovedsikringer i tillegg til sikringer pr. elektriske kurs. I tillegg er det ofte en jordfeilbryter, overspenningsvern og en kWh-m\xc3\xa5ler i skapet. Det kreves en elektroinstallat\xc3\xb8r for \xc3\xa5 gj\xc3\xb8re endringer i skapet.\n_START_SECTION_\nIsskap\n_START_PARAGRAPH_\nIsskap var forl\xc3\xb8peren til kj\xc3\xb8leskapet, og det holdt maten kald ved hjelp av en isblokk i toppen av skapet. Isskapet var kostbart i drift fordi det krevdes et omfattende apparat for henting og distribusjon av isblokkene, samt lagring i et godt isolert ishus eller isbod vinter til sommer. En eller to ganger i uken m\xc3\xa5tte isskapet forsynes med en ny isblokk, og det var selvf\xc3\xb8lgelig i sommervarmen behovet for et isskap var st\xc3\xb8rst. Isen ble i Norge hentet fra naturlige innsj\xc3\xb8er, og mye is fra Norge ble eksportert til England.\n_START_SECTION_\nKj\xc3\xb8leskap\n_START_PARAGRAPH_\nEt kj\xc3\xb8leskap er hvitevareprodukt som brukes til \xc3\xa5 beholde mat og drikke i. Det er bygd p\xc3\xa5 samme m\xc3\xa5te som et skap, men kj\xc3\xb8leskapet benytter en varmepumpe for \xc3\xa5 holde innsiden av skapet kj\xc3\xb8lig. Vanlig temperatur i et kj\xc3\xb8leskap er 4 grader celcius.\n_START_SECTION_\nFryseskap\n_START_PARAGRAPH_\nFryseskap (ofte kalt dypfryser eller fryser) er et husholdningsapparat som produseres i form av fryseboks eller fryseskap og som brukes til konservering av matvarer. Etter hvert er det ogs\xc3\xa5 blitt utbredt \xc3\xa5 l\xc3\xb8se behovet for kj\xc3\xb8le- og frysekapasitet i private hjem med s\xc3\xa5kalte kombiskap som b\xc3\xa5de kan\xc2\xa0kj\xc3\xb8le\xc2\xa0og fryse. Lett tilgang til r\xc3\xa5varer takket v\xc3\xa6re plassering innfelt i kj\xc3\xb8kkeninnredningen er et av kombiskapets fortrinn. Vanlig temperatur i et fryseskap er -18 grader celcius til -20 grader celcius.\n_START_SECTION_\nV\xc3\xa5penskap\n_START_PARAGRAPH_\nEt v\xc3\xa5penskap er et type skap som er laget for \xc3\xa5 beskytte innholdet (v\xc3\xa5pen og ammunisjon) p\xc3\xa5 en solid og sikker m\xc3\xa5te. Det er ofte laget av st\xc3\xa5l eller sv\xc3\xa6rt solide tresorter som eik, og kan l\xc3\xa5ses.'